Document ID: 32008D0233

KOMISJONI OTSUS,
17. märts 2008,
millega muudetakse otsust 2004/558/EÜ, millega rakendatakse nõukogu direktiivi 64/432/EMÜ, mis käsitleb veiste infektsioosse rinotrahheiidiga seotud täiendavaid tagatisi ühendusesiseseks kaubanduseks veistega ja teatavate liikmesriikide esitatud tõrjeprogrammide heakskiitmist
(teatavaks tehtud numbri K(2008) 1004 all)
(EMPs kohaldatav tekst)
(2008/233/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 26. juuni 1964. aasta direktiivi 64/432/EMÜ ühendusesisest veiste ja sigadega kauplemist mõjutavate loomatervishoiu probleemide kohta, (1) eriti selle artikli 9 lõiget 2,
ning arvestades järgmist:
(1)
Direktiivi 64/432/EMÜ artiklis 9 on sätestatud, et liikmesriik, kellel on mõne kõnealuse direktiivi E II lisas loetletud nakkushaiguse jaoks kohustuslik riiklik kontrolliprogramm, võib esitada nimetatud programmi komisjonile heakskiitmiseks. Kõnealuses artiklis on ka sätestatud, kuidas kindlaks määrata võimalikud ühendusesiseses kaubanduses nõutavad lisatagatised.
(2)
Komisjoni 15. juuli 2004. aasta otsusega 2004/558/EÜ, millega rakendatakse nõukogu direktiiv 64/432/EMÜ, mis käsitleb veiste infektsioosse rinotrahheiidiga seotud täiendavaid tagatisi ühendusesiseseks kaubanduseks veistega ja teatavate liikmesriikide esitatud tõrjeprogrammide heakskiitmist, (2) kiideti heaks kõnealuse otsuse I lisas loetletud liikmesriikide esitatud veiste herpesviiruse 1. tüübi (edaspidi „BHV1”) nakkuse tõrjet ja likvideerimist käsitlevad programmid kõnealuses lisas loetletud piirkondades, kus vastavalt direktiivi 64/432/EMÜ artiklile 9 kohaldatakse täiendavaid tagatisi BHV1 suhtes.
(3)
Tšehhi Vabariik on nüüd esitanud programmi BHV1 nakkuse tõrjeks kogu oma territooriumil. Nimetatud programm vastab direktiivi 64/432/EMÜ artikli 9 lõikes 1 sätestatud tingimustele. Kõnealuses programmis on sätestatud veiste riigisisese liikumise eeskirjad, mis on samaväärsed teatavates liikmesriikides või nende piirkondades varem rakendatud meetmetega, mis olid nendes liikmesriikides või piirkondades haiguse tõrjel edukad.
(4)
Tšehhi Vabariigi esitatud programm ja vastavalt direktiivi 64/432/EMÜ artiklile 9 esitatud täiendavad tagatised tuleks heaks kiita.
(5)
Seepärast tuleks vastavalt muuta otsuse 2004/558/EÜ I lisa.
(6)
Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 2004/558/EÜ I lisa asendatakse käesoleva otsuse lisaga.
Artikkel 2
Käesolev otsus on adresseeritud liikmesriikidele.
Brüssel, 17. märts 2008

Labels: 3
0
18
6